הרפורמה בחוק משנת 2017 המתייחסת לנישואין ושותפות אזרחית כללה הוראה חדשה לפקודת הנישואין של האי הקובעת כי "להורה בשותפות אזרחית...יש אותן זכויות וחובות כלפי ילד כמו הורה לילד בנישואין". הנימוקים הרשמיים שצורפו לתיקוני הפקודה כללו הערה לפיה "הורים לילד יכולים להיות שתי אמהות או שני אבות".
לא ידוע על מעמד הכרה חוקי בהפריה חוץ-גופית או טיפולי פוריות באיי פוקלנד עבור זוגות חד מיניים.
הגנה מפני אפליה.
סעיף 16 של חוקת איי פוקלנד 2008 אוסר על אפליה על רקע נטייה מינית,"בסעיף זה, הביטוי "מפלה" פירושו מתן יחס שונה לאנשים שונים מכל סיבה שהיא כגון מין, נטייה מינית, גזע, צבע, שפה, דת, דעה פוליטית או אחרת, מוצא לאומי או חברתי, קשר עם מיעוט לאומי, רכוש, לידה או מעמד אחר".פקודת חוק העונשין 2014 קובעת מאסר עד 7 שנים או קנסות למי ש-"משתמש במילים או התנהגות מאיימת, או מציג כל חומר כתוב שהוא מאיים, ומתכוון בכך לעורר שנאה דתית, או שנאה בפועל על רקע נטייה מינית".
פקודת סדר הדין הפלילי והראיות 2014 מאפשרת לבתי המשפט להתייחס לעבירה שבוצעה על בסיס הנטייה המינית של הקורבן כגורם מחמיר.
פקודת בתי הסוהר 2017 מחייבת את עובדי בתי הסוהר להתייחס לכלל האסירים "באופן שווה ללא הבדל בין היתר בנטייה מינית". פקודת התקשורת 2017 אוסרת על הפצת חומר המסית לשנאה או אפליה על רקע נטייה מינית.
זהות מגדרית.
למרות שחוק ההכרה המגדרית 2004 של הממלכה המאוחדת אינו חל על איי פוקלנד כטריטוריה בריטית מעבר לים, פקודת ההליך הפלילי והראיות משנת 2014 קובעת באומרה כי "לפי החוק, מינו של אדם הוא מינו כפי שנרשם בלידה, אלא אם כן יש לאדם תעודת הכרה מגדרית שהונפקה לפי סעיף 9 של חוק ההכרה המגדרית בממלכה המאוחדת משנת 2004, ובמקרה זה, מינו של האדם הוא המגדר הנרכש".
ג'וש סרג'נט
ג'ושוע תומאס סרג'נט (באנגלית: Josh Sargent; נולד ב-20 בפברואר 2000) הוא כדורגלן אמריקאי, המשחק בעמדת הקיצוני והחלוץ בנוריץ' סיטי ובנבחרת ארצות הברית.
קריירה.
סרג'נט נולד באופאלון, מיזורי, לג'ף וליאן סרג'נט, שניהם כדורגלנים. הוא הצטרף למועדון הכדורגל סקוט גלאגר בגיל 8 שם שיחק עד גיל 16.
לקרת פתיחת עונת 2018/2019 חתם בורדר ברמן. ב-7 בדצמבר 2018 הוא ערך את הופעת הבכורה שלו בקבוצה הראשונה של ורדר ברמן מול פורטונה דיסלדורף. הוא כבש בנגיעה הראשונה שלו במשחק בדקה ה-78, השער המהיר ביותר של שחקן בבכורה בתולדות המועדון, משחק אותו ניצחה ברמן 1–3.
ב-9 באוגוסט 2021 חתם בנוריץ' סיטי מהפרמייר ליג.
חמישה ימים לאחר מכן הוא ערך את הופעת הבכורה שלו בהפסד 0–3 לליברפול. הוא הבקיע את שני השערים הראשונים שלו במועדון ב-24 באוגוסט, בניצחון 6–0 על בורנמות' בסיבוב השני של גביע הליגה. ב-21 בינואר 2022 הבקיע את שערי הליגה הראשונים שלו העונה, בניצחון 0–3 על ווטפורד.
נבחרת ארצות הברית.
לאחר שייצג את נבחרות ארצות הברית בכל הגילים. ב-28 במאי 2018 כבש את שערו הראשון בנבחרת הבוגרת במשחק ידידות מול בוליביה, משחק אותו ניצחה נבחרתו 0–3.
תארים.
נבחרת ארצות הברית
אישיים
משרד ההגנה (סלובקיה)
משרד ההגנה (בסלובקית: Ministerstvo obrany או בראשי תיבות MO) הוא משרד בממשלה הסלובקית, האחראי על יישום מדיניות הביטחון של סלובקיה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של סלובקיה, כמו גם על גיוסם בשעת הצורך. הוא מדווח ישירות לראש הממשלה. ראש המטה הכללי מדווח ישירות לשר.
ירוסלב נאד ממפלגת אנשים רגילים ואישים עצמאיים מכהן כשר ההגנה מאז 21 במרץ 2020.
כח גברא (נטילת ידים)
בהלכה, כח גברא הוא אחד התנאים הנדרשים לנטילת ידיים תקינה. משמעות הדרישה היא שמי הנטילה יישפכו על הידיים מכח נתינה של אדם (גברא, בארמית), ולא די בהרטבת הידיים במים הזורמים מאליהם.
מקור הדין והמושג.
המשנה מתארת אופנים שונים של נתינת המים על הידיים וכשרותם ההלכתית. ממשנה זו עולה שיש צורך שמישהו יתן את המים על הידיים בנטילת ידיים, ולא מספיק שהמים יזרמו מאליהם. התנאים נחלקו בשני מקרי ביניים שבהם הנטילה נעשית על ידי בעל חיים (קוף) ולא אדם, או על ידי 'כוח גברא' קדום (הטיית חבית והרטבת הידיים במים הנשפכים ממנה לאחר מכן):
התלמוד במסכת חולין עוסק בדינו של אדם הנוטל ידיו מתוך זרם מים שזורם בצינור ששפכו אליו מים. התלמוד קובע שרק כשהאדם קרוב למקום בו שפכו את המים לצינור הנטילה כשרה, כיוון שהם באו מכח גברא. על פי זה כתבו הראשונים שצריך שהמים יבואו מכח מישהו. וכך נפסק בשולחן ערוך.
בהגהות מיימוניות הסביר שחכמים הצריכו כח גברא בנטילת ידיים מפני שלמדו זאת מהזאת מי חטאת, שנאמר לגביה .
דין כח גברא הוא דווקא בנטילת ידיים ממים שאובים, אך בטבילת ידיים במי מעיין או מקווה אין צורך בכח גברא.
פרטי הדין.
פתיחת פקק וברז.
כאמור במשנה, אדם יכול להניח כלי בין ברכיו ולהטותו כך שישפכו מים על ידיו, והנטילה באופן זה כשרה. אך כאשר החבית כבר מוטה על צדה ונשפכים ממנה מים - לא ניתן ליטול ממנה ידיים, כיוון שהמים לא באים מכח גברא. במקרה בו המים נשפכים מנקב בחבית שניתן לסותמו בפקק - כתבו בעל התרומה, סמ"ג, סמ"ק ועוד ראשונים שניתן לסתום את הפקק ולפותחו וכך ליטול ממנו, והמים שיוצאים לאחר פתיחת הפקק נחשבים שיצאו מכח גברא. וכך נפסק בשולחן ערוך.
נטילת ידיים מכח קדום ומכח קוף.
כאמור במשנה, נחלקו התנאים בשני מקרים: כאשר אדם היטה חבית וישב ורק לאחר זמן מה חזר ונטל מים מהקילוח שזורם ממנה; וכאשר מי שנתן את המים על הידיים הוא קוף. בשני מקרים אלו תנא קמא סובר שהנטילה כשרה ורבי יוסי סובר שהנטילה פסולה, והסביר הבית יוסף שלפי תנא קמא מספיק שיהיה כח מסוים שיתן את המים, ואילו לפי רבי יוסי צריך דווקא כח גברא (איש). בראשונים נחלקו גם כן כמי לפסוק: רבי יהודאי גאון, הרמב"ם והרשב"א פסקו כתנא קמא שניתן ליטול ידיים מכח קדום או מכח קוף, ואילו הראב"ד, התוספות, בעל התרומה ועוד ראשונים פסקו כרבי יוסי שאין ליטול אלא מכח גברא. להלכה, רבי יוסף קארו בספריו בית יוסף ושולחן ערוך פסק כרבנו יהודאי והרמב"ם, כיוון שמדובר בדין מדרבנן, ואילו הרמ"א פסק כראב"ד כיוון שיש ללכת אחר הרוב והאחרונים.
נטילה מכח חסרי דעת.
המשנה מאפשרת נטילה גם על ידי חרש, שוטה וקטן, למרות שהם חסרי דעת. עם זאת, חלק מהפוסקים כרבי יוסי סוברים שדווקא קטן מגיל 6 ומעלה יכול ליטול ידיים ולהיחש ככח גברא.
נטילה מכח טמאים.
התוספתא אומרת שניתן ליטול ידיים מטמאים, אלא אם כן הם מטמאים במשא. לפי זה היה אסור ליטול ידיים מגוי או מנדה, שכן חכמים גזרו עליהם שיטמאו במשא. למרות זאת, התוספות, בעל התרומה, הרשב"א ועוד ראשונים מתירים ליטול ידיים מגוי ומנדה, כיוון שממילא כל המים בימינו טמאים. וכך נפסק בשולחן ערוך.
כוונה בנטילה.
מהתלמוד במסכת חולין ובמסכת חגיגה משמע בפשטות שאין צורך בשום כוונה בנטילת ידיים לחולין (בשונה מנטילה לתרומה ולמעשר). עם זאת, מהתוספתא עולה שיש צורך שאחד הצדדים בנטילה יכוון: . לפי זה כתב הרשב"א שיש צורך בכוונה של הנותן את המים או של הנוטל את ידיו, כדעת תנא קמא. וכך פסקו השולחן ערוך והרמ"א.
טבילת ידיים בכלי.
התלמוד במסכת זבחים מסתפק מה דינה של נטילת ידיים של כהן בתוך הכיור, כאשר הספק הוא אם נטילת הידיים צריכה להיות מהכיור או שגם בתוכו הנטילה יכולה להיות כשרה. הראשונים נחלקו לגבי ההשלכה של הסתפקות זו על טבילת ידיים בכלי שלא במסגרת עבודת המקדש: התוספות, הרמב"ם, בעל התרומה ועוד ראשונים סוברים שלא ניתן לצאת ידי חובת נטילת ידיים כאשר טובלים את הידיים בכלי. לעומתם, בה"ג ורשב"א סוברים שניתן לטבול ידיים בכלי ולצאת ידי חובת נטילת ידיים. התוספות הסבירו שבה"ג סובר שאין הלכה כתלמוד בחולין שמצריך כח גברא, או לחלופין שלדעתו פעולת הטבילה של הידיים בכלי נחשבת בעצמה לכח גברא. להלכה, השולחן ערוך הביא את דעת בה"ג בלשון 'יש אומרים' ולאחריה את דעת התוספות בלשון 'יש אומרים', ולבסוף כתב שבשעת הדחק אפשר לסמוך על בה"ג ולטבול ידיו בכלי, ואם אחר כך מזדמן לו ליטול כדעת כולם - יטול שוב בלי ברכה.
ירוסלב נאד
ירוסלב נאד (בסלובקית: Jaroslav Naď; נולד ב-21 במרץ 1981) הוא פוליטיקאי סלובקי ממפלגת אנשים רגילים ואישים עצמאיים. מכהן כשר ההגנה מאז 21 במרץ 2020.
ביוגרפיה.
נאד נולד בניטרה ב-21 במרץ 1981. בין השנים 1999–2004 סיים תואר שני במדעי המדינה בפקולטה למדעי המדינה ויחסים בינלאומיים של אוניברסיטת מאטיי בל בבאנסקה ביסטריצה. כחלק מלימודיו התמחה במוסדות נאט"ו בבריסל ובמשרד ההגנה. הוא למד בקורסים נוספים בתחום הביטחון והיחסים הבינלאומיים בארצות הברית, גרמניה ובלגיה. בשנת 2018 השלים דוקטורט בביטחון לאומי ובין-לאומי באקדמיית הכוחות המזוינים על שם הגנרל מילאן רסטיסלאב שטפאניק.